Diari Oficial de la Generalitat Valenciana


Sumari del DOGV 9441, del 04-10-2022 (2022/8435)

Informació publica de l'ordre d'edificació dictada al solar situat al carrer de l'Entrada Ponce, número 1.
----------------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8435


Data del document
:   14-09-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació publica de l'ordre d'edificació dictada al solar situat al carrer de l'Entrada Ponce, número 1. [2022/8435]  
Mitjançant la Resolució GL-4078 de 20 de juliol de 2022, la tinenta d'alcalde de Manteniment i Obres d'Infraestructura, Planificació i Gestió Urbana, Relacions Institucionals, en virtut de delegació conferida per Resolució 134 de 24 de juliol de 2020, ha disposat el següent:  
  
  
«Primer. Ordenar l'edificació a les persones propietàries de la parcel·la situada en la c/ Entrada Ponce, 1, amb referència cadastral 6696029YJ2669F, per haver superat el termini de dos anys per a edificar referit en l'article 188 del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny, del Consell (TRLOTUP), havent de sol·licitar llicència i prestar garantia en els termes previstos en l'apartat Segon de la part dispositiva de la present proposta.  
Les condicions urbanístiques de la parcel·la l'edificació de la qual s'ordena són les indicades en l'informe de circumstàncies urbanístiques obrant en l'expedient, que es resumeixen en:  
Parcel·la de la c/ Entrada Ponce, 1  
Classificació: sòl urbà (SU)  
Superfície: 209 m²  
Qualificació: eixample (ENS-1)  
Ús global: (Rpf.) residencial plurifamiliar  
Altures permeses: 5  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
  
Segon. Notificar als propietaris i altres titulars de drets reals, els qui en el termini de dos mesos comptats des de la notificació podran optar per:  
- Oposar-s'hi, al·legant que no existeix incompliment i formulant les al·legacions que tinguen per convenient.  
- Comprometre's a sol·licitar llicència d'edificació en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
- Manifestar la voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en el TRLOTUP, en la modalitat de pagament amb parts de l'edificació en règim de propietat horitzontal, sense que en tal cas pertoque la declaració d'incompliment del deure d'edificar.  
  
  
Tercer. Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
L'expedient es troba a la disposició dels interessats per al seu examen i consulta en el Servei d'Assessorament Urbanístic i Programació, situat en la segona planta del pati B de l'edifici de Tabacalera, situat en el carrer d'Amadeu de Savoia, núm. 11, de València, així com en la Seu Electrònica de l'Ajuntament de València, accedint a ?Carpeta ciutadana?, ?Les meues notificacions?.  
  
Quart. Advertir als propietaris de la parcel·la, per al cas que optaren per sol·licitar llicència d'edificació en el termini addicional i improrrogable d'altres dos mesos, que si no sol·liciten llicència i efectivament construeixen, o si els informes tècnics i jurídics municipals impediren la concessió de la llicència, o una vegada obtinguda s'extingira per qualsevol de les causes d'extinció anormal de les llicències urbanístiques, decaurà automàticament la facultat addicional atorgada per a la seua sol·licitud i el procediment de declaració d'incompliment continuarà amb les següents conseqüències, de conformitat amb l'article 194.5.b del TRLOTUP:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'article 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 179 i 194.3 del TRLOTUP, i una vegada notificat als propietaris, que s'inscriga l'immoble en el Registre Municipal de Solars i Edificis a Rehabilitar, i es comunique de la present resolució al Registre de la Propietat.  
  
  
Sisé. Donar trasllat de la present resolució als serveis de Planejament, Llicències Urbanístiques d'Obres d'Edificació i Gestió Urbanística.»  
  
Contra la present resolució, atés que es tracta d'un tràmit que no posa fi a la via administrativa, de conformitat amb el que es disposa en l'article 112.1 de la Llei 39/2015, d'1 d'octubre, del procediment administratiu comú de les administracions públiques, no és possible la interposició de recurs administratiu o judicial, sense perjudici de les al·legacions que puguen presentar-hi els interessats per a la seua consideració en la resolució que pose fi al procediment.  
  
València, 14 de setembre de 2022.- El secretari: Manuel Latorre Hernández.